Todi Walons (tchanson)

Todi Walons (Todis WallonsMwaisse ortografeye di dvant Feller, Li Vî Sprawe l° 50 p. 22.), c' est ene tchanson e walon sicrîte pa Guillaume Bodet e 1898, eyet rcoridjeye pa Nicolas Pietkin, k' est loukî come cowoteur.

Li muzike, c' est on timbe lomé «Les adieux de Bertrand»Lire måmdiyinne p. 9. (ki c' est l' minme pîtaedje ki l' ime des Lussimbordjwès).

 Istwere 
Li tecse s' a diswalpé sol divize do Club walon d' Måmdiy, «Todi Walons», ki va divni li dvize oficire del Walonreye.

Å prumî tchantaedje å mwaisse raploû do Club e moes d' setimbe 1898, gn ava do forbataedje sol hagnon ki dit l' fidelté a l' impreur del Prûsse.Li Vî Sprawe, come cial ådzeu. Ci hagnon la serè rsaetchî di l' edicion do tchant dins l' Lire måmdiyinne di 1966.

 Tecse del tchanson 
 (modêye Feller del «Lire måmdiyinne»).

 Corwaitaedje do walon 
Les deus dierinnès strofes sont foirt rifrancijheyes, çou ki s' comprind, come les Måmdiyins k' avént stî a scole et ki håbitént les otorités djåzént aprume l' almand. Por zels, li francès et l' walon, c' esteut cåzu Piron parey, aprume dins l' lingadje di belès-letes.

Les deus prumires, ça va, mins dandjreus ki c' est zeles k' ont stî bråmint ramidreyes pa Nicolas Pietkin. Mins des puriveus, come les soces di scrijheus d' après Nameur e 21inme sieke, årént seurmint fwait rmarker ki :
 «langue» si pôreut dire pus walonmint «lingaedje».
 «durant doze siekes» si ratoûne pus voltî «doze siekes å long»
 «ancete» est puvite dit «tåye» u «tayon»

 Sourdant 

Categoreye:Tchansons e walon